Polisiebeamptes ingelig oor pligte tydens grondgrype | Maroela Media
Polisiebeamptes ingelig oor pligte tydens grondgrype
Die burgerregtegroep AfriForum het Woensdag verskeie polisiestasies in Gauteng, Limpopo en Mpumalanga besoek om gidse aan polisiebeamptes te oorhandig waarin die prosedure vir die hantering van grondgrype duidelik uiteengesit word.
Hillel Coetzer, AfriForum se veiligheidshoof vir die Noordstreek, sê in 'n verklaring grondgrype het sedert die begin van die jaar in dié streek beduidend toegeneem. Net in Gauteng is ongeveer 45 voorvalle aangemeld. In Limpopo is vyf gevalle aangemeld en in Mpumalanga is nege gevalle aangemeld.
"Dit blyk dat die polisie gereeld versuim om sy grondwetlike pligte en verantwoordelikhede na te kom, veral wat grondgrype betref. Dít het tot gevolg dat eienaars van eiendom waarop grondgrype plaasvind hul hand diep in die sak moet steek om die hof te nader om dié grondgrype te keer," sê Coetzer.
Luidens die verklaring het alle polisiestasies reeds voorheen 'n direktief en nasionale instruksies oor die hantering van grondgrype ontvang. Sommige polisiestasies gee bloot net nie gehoor aan dié direktief en instruksies nie, verduidelik Coetzer.
"AfriForum moet gereeld ingryp en druk tot op nasionale vlak toepas om die SAPD tot optrede te dwing."
Luidens die verklaring het die organisasie reeds met regstappe teen polisiestasies begin wat weens hul versuim om betyds en korrek op te tree, veroorsaak het dat onskuldige eienaars groot finansiële verliese ly.
"Grondeienaars moes reusebedrae bymekaarskraap om die hof te nader en van private sekuriteitsmaatskappye gebruik maak om hul eiendom van grondgrypers te red," sê Marnus Kamfer, AfriForum se regs-en-risikobestuurder.
AfriForum grondgrype polisie
Nou het SAPS geen verskoning vir hulle pligsversuim nie.
Hulle WEET wat hulle plig is.
Wat n verdomde skande!
Hulle weet al lankal wat hulle plig is. Daar is 'n Nasionale instruksie aan alle stasie bevelvoerders deurgegee.
Gaan kyk maar op RSG se potgooi. In Regsake het Igna Kleynsmit dit baie duidelik uitgespel en ook baie goeie advies gegee. As jy as grondeienaar dit regte rapporterings lyn volg, kan dit jou steeds geld kos om 'n afsettings bevel te kry. Maar met die regte regshulp gaan jy 'n fris eis teen die staat kan instel.
En waar is Gerrie Nel en sy span 'n slag om eie mense se sake te verteenwoordig of gaan AfriForum se fondse nou na die vervolgingsgesag-lite-welsynskeppers…. ou die Ingelse oom wat paaie regmaak.
Nie eers hofbevele dwing die SAPD om op te tree nie. Die klaer moet nou bewys dat die bevel op die oortreders bedien is.